RARIK ætlar ekki að nýta tækifærið þegar ljósleiðari verður lagður í sveitir á Héraði í sumar og leggja þrífasa jarðstreng samhliða. Forstjóri RARIK segir efniskostnað mun hærri við rafmagn en ljósleiðara.
Ljósleiðari verður lagður í sveitir á Héraði í sumar en RARIK ætlar ekki að nýta tækifærið og leggja þrífasa jarðstreng samhliða. Forstjóri RARIK segir efni og vinnu við þrífasa jarðstrengjavæðingu rafmagns mun dýrara en við ljósleiðara. og fyrirtækið þurfi tæp 10 ár til að ljúka henni til allra býla í ábúð til sveita.
Stjórnvöld ætla að bæði ljósleiðarvæða allt landið með Ísland ljóstengt og að koma þrífasa rafmagni í jörðu. Í sumar ætlar Hitaveita Egilsstaða og Fella að leggja ljósleiðara í sveitir á Héraði; á Jökuldal, í Hlíð, út Hróarstungu og Hjaltastaðarþinghá. Víða á þessu svæði er ekki enn komið þrífasa rafmagn og er einfasa rafmagni dreift með loftlínum. RARIK ætlar ekki að nýta skurðgröftinn og plæginguna á ljósleiðaranum og leggja þrífasa rafmagn samhliða nema á ákveðnum kafla í Jökulsárhlíð. Þetta hefur verið gagnrýnt, meðal annars af heimastjórn Fljótsdalshéraðs sem hvatti sveitarstjórn til að ræða við RARIK og viðkomandi ráðuneyti um málið.
Samkvæmt upplýsingum frá RARIK var á sínum tíma farið í ýtarlega skoðun möguleikum til samlegðar. Niðurstaðan var að lagning ljósleiðara átti að taka um fjögur ár en fimmtán ár þurfti til að ljúka þrífasavæðingu að fullu. Tryggvi Þór Haraldsson, forstjóri RARIK, segir að í einhverjum tilvikum hafi reynst unnt að færa til verkefni til að koma á samlegð en útilokað sé að hraða öllu. Rafstrengur þurfi að fara dýpra í jörðu en ljósleiðari sem kalli á dýrari plægingu, og þá sé bæði vinna og efniskostnaður mun meiri við þrífasavæðingu en ljósleiðara. Til að mynda þurfi að setja upp 2-3 milljóna króna spennistöð við hvern bæ.
RARIK ætlar ekki að nýta tækifærið og leggja þrífasa jarðstreng samhliða ljósleiðara sem verður lagður í sveitir á Héraði í sumar. Forstjóri RARIK segir efniskostnað mun hærri við rafmagn en ljósleiðara. 